สวัสดีค่ะ ขอสอบถามเรื่องมีเลือดไหลออกช่องคลอดมากจนเราสั่งเกตุว่ามันผิดปกติแล้ว ที่แรกก่นึกว่า เป็นประจำเดือนปกติ เลยไม่ได้ใส่ใจ ตอนนี้มาได้ประมาณ 2อาทิตย์กว่าแล้วค่ะ รู้สึกกังวนมากเลยมาก
สวัสดีค่ะ การมีเลือดออกจากช่องคลอดผิดปกติ โดยออกนานมากว่า 2 อาทิตย์ และมีปริมาณมาก อาจเกิดได้จาก1.การตั้งครรภ์ที่ผิดปกติ เช่นท้องนอกมดลูกแท้งคุกคามแท้งไม่ครบครรภ์ไข่ปลาอุกเป็นต้น2. โรคของมดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งรังไข่ มะเร็งปากมดลูก เป็นต้น3. การผลิตฮอร์โมนของรังไข่ผิดปกติไป เช่น ภาวะที่มีถุงน้ำในรังไข่หลายใบ (PCOS) หรือการทำงานของรังไข่ในช่วงวัยใกล้หมดประจำเดือน4. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้น5. จากการใช้ฮอร์โมน เช่นยาเม็ดคุมกำเนิดยาฉีดคุมกำเนิดยาฝังคุมกำเนิดฮอร์โมนทดแทนในวัยหมดประจำเดือน รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นแนะนำให้ไปพบสูติ-นรีแพทย์ เพื่อตรวจหาสาเหตุโดยเร็วนะคะ ไม่ควรปล่อยทิ้งไว้ เพราะอาจทำให้เกิดภาวะโลหิตจางตามมาได้ หรือหากเกิดจากการตั้งครรภ์ที่ผิดปกติ อาจอันตรายถึงชีวิตได้